CELEX: 32016R2224
Language: sk
Date: 2016-12-05 00:00:00
Title: Vykonávacie nariadenie Komisie (EÚ) 2016/2224 z 5. decembra 2016 o zatriedení určitého tovaru do kombinovanej nomenklatúry

10.12.2016   
            
            
               SK
            
            
               Úradný vestník Európskej únie
            
            
               L 336/22
            
         VYKONÁVACIE NARIADENIE KOMISIE (EÚ) 2016/2224
   z 5. decembra 2016
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. decembra 2016
      
         
            Za Komisiu
         
         Stephen QUEST
         
            generálny riaditeľ
         
         
            Generálne riaditeľstvo pre dane a colnú úniu
         
      
   
   
      (1)  Ú. v. EÚ L 269, 10.10.2013, s. 1.
   
      (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Elektrický prístroj (tzv. adaptér pre bezdrôtové pripojenie reproduktorov – „wireless speaker adapter“) v kryte s rozmermi približne 52 × 52 × 13 mm a s hmotnosťou 26 g.
                  Adaptér pre bezdrôtová pripojenie reproduktorov sa skladá:
                  
                              —
                           
                           
                              zo zabudovanej dobíjateľnej batérie,
                           
                        
                              —
                           
                           
                              digitálneho/analógového konvertora,
                           
                        
                              —
                           
                           
                              z vysielača a prijímača na báze technológie bluetooth (Advanced Audio Distribution Profile – A2DP),
                           
                        
                              —
                           
                           
                              z USB portu na dobíjanie a
                           
                        
                              —
                           
                           
                              z 3,5 mm audio portu na pripojenie k systému reproduktorov (nie je súčasťou pri predložení tovaru colným orgánom).
                           
                        Prístroj používateľovi umožňuje počúvať hudbu zo smartfónu alebo podobného prenosného zariadenia na domácom audio systéme alebo cez samostatné reproduktory.
                  Audio signál sa posiela bezdrôtovým pripojením cez bluetooth zo smartfónu do prístroja. V prístroji sa konvertuje digitálny signál na analógový signál a káblami sa posiela do domáceho audio systému alebo do samostatných reproduktorov. Prístroj má tlačidlo na pauzu/prehrávanie, ktoré umožňuje zastaviť a pustiť hudbu, ale neumožňuje výber hudby ani ovládanie hlasitosti.
               
               
                  8517 62 00 
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8517  a 8517 62 00 .
                  Keďže prístroj môže len posielať a prijímať signály bezdrôtovým pripojením cez bluetooth (A2DP) a ako taký negeneruje audio signál ani nevydáva zvuk, nemožno ho považovať za prístroj reprodukujúci zvuk. Zatriedenie do položky 8519  je preto vylúčené.
                  Funkciou prístroja je prijímať zvukové dáta bezdrôtovým pripojením zo zariadenia (napríklad z mobilného telefónu) a tieto dáta preniesť prostredníctvom káblov do reproduktorov. Na funkciu príjmu, konverzie a prenosu dát sa vzťahuje znenie číselného znaku KN 8517 62 00 .
                  Prístroj sa preto má zatriediť pod číselný znak KN 8517 62 00  ako prístroj na príjem, konverziu a prenos hlasu alebo ostatných dát.